
Către:    
            


BIROUL PERMANENT AL





CAMEREI DEPUTAȚILOR


Vă înaintăm, alăturat, raportul comun asupra cererii de reexaminare a Legii privind aprobarea Ordonanţei de urgenţă a Guvernului nr.33/2017 pentru modificarea şi completarea art.11 din Ordonanţa de urgenţă a Guvernului nr.22/2009 privind înfiinţarea Autorităţii Naţionale pentru Administrare şi Reglementare în Comunicaţii, trimisă Comisiei pentru administrație publică și amenajarea teritoriului și Comisiei pentru tehnologia informației și comunicațiilor în vederea reexaminării, ca urmare a cererii Președintelui României, și depunerii unui raport, cu adresa nr. PL.x 183/2017/2018 din 7 mai 2018.

Prin conţinutul si obiectul de reglementare, proiectul de lege face parte din categoria legilor organice.
	 Vicepreședinte

Ion Călin

	Președinte

Cătălin DRULĂ

	PLx nr. 183/2017/2018
	


RAPORT COMUN
asupra cererii de reexaminare a Legii privind aprobarea Ordonanţei de urgenţă a Guvernului nr.33/2017 pentru modificarea şi completarea art.11 din Ordonanţa de urgenţă a Guvernului nr.22/2009 privind înfiinţarea Autorităţii Naţionale pentru Administrare şi Reglementare în Comunicaţii 

În conformitate cu prevederile art.137 din Regulamentul Camerei Deputaţilor, republicat, Comisia pentru administraţie publică şi amenajarea teritoriului și Comisia pentru tehnologia informației au fost sesizate spre reexaminare, ca urmare a cererii Președintelui României, cu Legea privind aprobarea Ordonanţei de urgenţă a Guvernului nr.33/2017 pentru modificarea şi completarea art.11 din Ordonanţa de urgenţă a Guvernului nr.22/2009 privind înfiinţarea Autorităţii Naţionale pentru Administrare şi Reglementare în Comunicaţii, trimisă cu adresa nr. Pl.x 183/2017/2018 din 7 mai 2018.

Această lege, adoptată de Parlamentul României, cu respectarea prevederilor art.75 și ale art.76 alin.(1) din Constituția României, republicată a fost transmisă spre promulgare Președintelui României la data 27 decembrie 2017.

Legea transmisă la promulgare are ca obiect de reglementare aprobarea Ordonanţei de urgenţă a Guvernului nr.33/2017 pentru modificarea şi completarea art.11 din Ordonanţa de urgenţă a Guvernului nr.22/2009 privind înfiinţarea Autorităţii Naţionale pentru Administrare şi Reglementare în Comunicaţii, în sensul prevederii ca preşedintele şi cei doi vicepreşedinţi ai ANCOM să fie numiţi la propunerea Guvernului, de către Parlament, cu votul majorităţii deputaţilor şi senatorilor prezenţi.

În temeiul art.77 alineatul (2) din Constituția României, republicată, Președintele României a formulat cererea de reexaminare trimisă prin adresa nr. 375 în data de 4 mai 2018, din următoarele motive:

1. La art. I pct. 3 din legea aflată la promulgare se modifică art. 11 din OUG nr. 22/2009, în sensul că preşedintele şi cei doi vicepreşedinţi ai ANCOM sunt numiţi de către Parlament, în şedinţa comună a celor două Camere, cu votul majorităţii deputaţilor şi senatorilor prezenţi. Anterior acestei reglementări şi înainte de modificarea pe care aceasta a suferit-o prin OUG nr. 33/2017, conducerea ANCOM era numită de către Preşedintele României, la propunerea Guvernului. Observăm că întreaga putere executivă (atât Guvernul, cât şi Preşedintele României) este eliminată din cadrul procedurii de numire a conducerii ANCOM, ceea ce determină un dezechilibru între puterile statului în ceea ce priveşte atribuţiile legate de propunerea, numirea şi controlul care vizează o autoritate administrativă autonomă precum ANCOM. Doar repartizarea echitabilă a acestor atribuţii între puterile legislativă şi executivă şi, în cadrul acesteia din urmă, între Preşedintele României şi Guvern, poate asigura independenţa operaţională a ANCOM. În acest sens este relevant faptul că, aşa cum se reţine şi în considerentul 47 al deciziei Curţii Constituţionale nr.64/2018, atribuţia Preşedintelui României de a numi în funcţie preşedintele ANCOM a fost reglementată ca urmare a scrisorii de punere în întârziere din data de 29 ianuarie 2009 (Cauza nr. 2008/2.366). În această scrisoare Comisia Europeană a atras atenţia asupra faptului că au fost încălcate prevederile Directivei 2002/21/CE privind un cadru de reglementare comun pentru reţelele şi serviciile de comunicaţii electronice, în ceea ce priveşte obligaţia de garantare a independenţei autorităţii naţionale de reglementare în domeniul comunicaţiilor prin faptul că numirea şi demiterea conducerii ANCOM reveneau în exclusivitate prim-ministrului.


Modificările succesive şi cu soluţii juridice radical diferite în privinţa modalităţii de numire a conducerii ANCOM au creat instabilitate şi imprevizibilitate legislativă, afectând funcţionarea instituţiei, cu efecte directe asupra independenţei sale.


De altfel, cu privire la asigurarea independenţei autorităţilor naţionale de reglementare pentru reţelele şi serviciile de comunicaţii electronice, Directiva 2009/140/CE de modificare a Directivei 2002/21/CE statuează faptul că independenţa autorităţilor naţionale de reglementare ar trebui întărită pentru a asigura o aplicare mai eficientă a cadrului de reglementare şi pentru a spori autoritatea şi gradul de previzibilitate al deciziilor acestora. În acest scop, în dreptul intern trebuie prevăzute dispoziţii exprese care să protejeze astfel de autorităţi naţionale de reglementare de intervenţii externe sau de presiuni politice de natură să pună în pericol evaluarea independentă a chestiunilor înaintate acestora. Monopolizarea de către Parlament a tuturor atribuţiilor legate de propunerea, numirea şi demiterea conducerii ANCOM, precum şi a atribuţiilor de control este de natură să încalce dispoziţiile exprese ale Directivei 2009/140/CE de modificare a Directivei 2002/21/CE.


2. La art. I pct. 4 din legea transmisă la reexaminare se introduc patru noi alineate după alin. (1) al art. 11 din OUG nr. 22/2009. La alin. (11) se prevede că numirea preşedintelui şi a celor doi vicepreşedinţi ai ANCOM, cu nominalizarea funcţiilor, se face la propunerea comună a Comisiei pentru tehnologia informaţiei şi comunicaţiilor a Camerei Deputaţilor şi a Comisiei economice, industrii şi servicii a Senatului. Conform alin. (11), cele două comisii vor efectua selecţia propunerilor dintr-o listă care conţine un număr mai mare de candidaţi decât numărul celor ce urmează a fi numiţi, pe baza criteriilor prevăzute la art. 11 alin. (3) şi (4). La alin. (13) se prevede că persoanele care îndeplinesc criteriile prevăzute de prezenta lege îşi pot depune candidaturile la unul dintre secretariatele comisiilor enunţate la alin. (11).


O analiză sistematică a dispoziţiilor sus-prezentate relevă lipsa lor de claritate, precizie şi predictibilitate întrucât nu reglementează ipoteza în care nu se depun mai multe candidaturi pentru fiecare dintre cele trei funcţii. Într-o asemenea situaţie nu este clar dacă procedura de depunere a candidaturilor se reia până când sunt depuse mai multe candidaturi (cel puţin două) pentru fiecare funcţie sau se continuă procedura de numire în funcţie cu votul celor două Camere acordat singurului candidat care şi-a depus candidatura pentru una dintre cele trei funcţii.


3. La art. I pct. 5 din legea transmisă la reexaminare se introduce pct. 5, potrivit căruia la art. 11 alin. (5) din OUG nr. 22/2009, după lit. f), se introduce o nouă literă, lit. g), potrivit căreia mandatul preşedintelui şi al vicepreşedinţilor ANCOM încetează, printre altele, şi prin demitere, în cazul în care nu mai îndeplinesc condiţiile prevăzute la alin. (3) şi (4), în condiţiile alin. (8), sau în situaţii excepţionale, atunci când, prin acţiunile lor, au afectat în mod grav independenţa funcţională a autorităţii faţă de entităţile prevăzute la art. 18 alin. (5) sau capacitatea administrativă a autorităţii de a-şi îndeplini atribuţiile conferite de lege. Această reglementare reprezintă un nou caz de încetare a mandatelor conducerii ANCOM. Astfel, în condiţiile în care motivele pentru care se poate dispune de Parlament demiterea din funcţie a preşedintelui şi a celor doi vicepreşedinţi ai ANCOM nu sunt clar şi precis indicate şi nu sunt detaliate prin criterii obiective care trebuie avute în vedere atunci când este evaluată activitatea conducerii în vederea demiterii; astfel, gradul de subiectivitate al deciziei creşte semnificativ generând un risc de exces de putere, aspect de natură să afecteze independenţa operaţională a ANCOM. Cu privire la demiterea conducerii unei autorităţi naţionale de reglementare, Directiva 2002/21/CE prevede că membrii conducerii acestor instituţii sau înlocuitorii acestora nu pot fi demişi decât în cazul în care nu mai satisfac condiţiile necesare îndeplinirii sarcinilor precizate în prealabil în legislaţia naţională. Mai mult, în aceeaşi Directivă se prevede expres că statele membre se asigură că decizia de demitere a conducătorului autorităţii naţionale de reglementare sau, după caz, a membrilor organului colectiv care îndeplineşte această funcţie în cadrul acesteia se face publică la momentul demiterii. Conducătorul demis al autorităţii naţionale de reglementare sau, după caz, membrii demişi ai organului colectiv care îndeplineşte această funcţie în cadrul acesteia, primeşte/primesc o expunere a motivelor care se publică şi are/au dreptul de a solicita publicarea acesteia, în cazul în care aceasta nu ar avea loc în lipsa solicitării sale/lor. Precizăm că niciuna dintre aceste reguli expres prevăzute în legislaţia europeană nu sunt precizate în actul normativ aflat la publicare. Nu în ultimul rând, legea nu prevede actul juridic prin care se dispune demiterea şi nici un remediu efectiv, aşa cum expres impune Directiva. Presupunând că demiterea ar fi dispusă printr-o hotărâre a Parlamentului, precizăm că hotărârile, ca acte individuale ale Parlamentului, nu pot fi atacate în justiţie pentru a ne putea afla în prezenţa unui remediu efectiv.


4. Potrivit art. I pct. 5 din lege, la art. 11 se adaugă alin. (52), conform căruia respingerea raportului anual al ANCOM duce la demiterea conducerii ANCOM. Această demitere de jure a conducerii ANCOM de către cele două Camere ale Parlamentului are ca efect subminarea independenţei funcţionale a acestei autorităţi întrucât se instituie o modalitate de demitere a conducerii prin votul unei majorităţi parlamentare, prin natura ei politică. În plus, un astfel de vot, dat în Parlament, nu este susceptibil de un control obiectiv, eventual în faţa unei instanţe judecătoreşti. În absenţa acestui control asupra deciziei de demitere, garanţiile furnizate de aplicarea în legislaţia naţională a Directivei - cadru 2002/21/CE sunt lipsite de eficienţă. Precizăm că potrivit Directivei-cadru 2002/21/CE, autorităţile naţionale de reglementare acţionează independent şi nu solicită şi nici nu primesc instrucţiuni de la un alt organism în legătură cu îndeplinirea sarcinilor lor, numai organismele de soluţionare a căilor de atac având competenţa de a suspenda sau de a revoca deciziile luate de către autorităţile naţionale de reglementare.


5. De asemenea, la art. I pct. 5 din legea transmisă la promulgare, se introduce pct. 6, potrivit căruia la art. 11 se adaugă alin.(53), care prevede că vicepreşedinţii ANCOM pot fi demişi, la propunerea motivată a preşedintelui ANCOM, de către cele două Camere ale Parlamentului. Ne aflăm din nou în faţa unei reglementări imprecise şi insuficiente, întrucât atât preşedintele, cât şi cei doi vicepreşedinţi trebuie să se bucure de o protecţie egală în ceea ce priveşte motivele demiterii, astfel încât propunerea preşedintelui ANCOM pentru demiterea vicepreşedinţilor să nu se poată baza decât pe motivele de demitere prevăzute, în prealabil, în lege. În acest sens sunt şi prevederile Directivei 2009/140/CE care statuează faptul că normele privind motivele revocării din funcţie a conducerii autorităţii naţionale de reglementare ar trebui să fie stabilite în prealabil, pentru a înlătura orice îndoială rezonabilă legată de neutralitatea respectivei autorităţi şi de inflexibilitatea acesteia faţă de factorii externi.

În conformitate cu prevederile art.61 și 63 din Regulamentul Camerei Deputaţilor, republicat, cu modificările și completările ulterioare, membrii celor două comisii au examinat Legea privind aprobarea Ordonanţei de urgenţă a Guvernului nr.33/2017 pentru modificarea şi completarea art.11 din Ordonanţa de urgenţă a Guvernului nr.22/2009 privind înfiinţarea Autorităţii Naţionale pentru Administrare şi Reglementare în Comunicaţii și cererea de reexaminare formulată de către Președintele României, în ședințe separate, respectiv membrii Comisiei pentru administrație publică și amenajarea teritoriului în ședința din 8 mai 2018, iar membrii Comisiei pentru tehnologia informației și comunicațiilor în ședința din 9 mai 2018.

La lucrările Comisiei pentru administrație publică și amenajarea teritoriului au fost prezenţi 23 deputaţi din totalul de 24 membri, iar la lucrările Comisiei pentru tehnologia informației și comunicațiilor au fost prezenţi 10 deputaţi din totalul de 16 membri.

La dezbateri au participat, în conformitate cu prevederile art.55 și 56 din Regulamentul Camerei Deputaților, republicat, cu modificările și completările ulterioare, în calitate de invitați din partea Autorităţii Naţionale pentru Administrare şi Reglementare în Comunicaţii (ANCOM) domnul Eduard Lovin – vicepreședinte și domnul Săceanu Marius – director.

Potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat, cu modificările și completările ulterioare,  Camera  Deputaţilor este primă Cameră sesizată. 
Membrii Comisiei pentru administrație publică și amenajarea teritoriului și ai Comisiei pentru tehnologia informației și comunicațiilor întruniți în ședință comună în data de 9 mai 2018, în urma dezbaterilor, au hotărât cu majoritate de voturi (25 voturi pentru și 1 vot împotrivă) întocmirea unui raport comun de admitere parțială a cererii de reexaminare, trimisă de Președintele României și propun adoptarea Legii privind aprobarea Ordonanţei de urgenţă a Guvernului nr.33/2017 pentru modificarea şi completarea art.11 din Ordonanţa de urgenţă a Guvernului nr.22/2009 privind înfiinţarea Autorităţii Naţionale pentru Administrare şi Reglementare în Comunicaţii cu amendamente admise prevăzute în Anexa nr.1 și amendamentele respinse prevăzute în Anexa nr.2 care fac parte integrantă din prezentul raport.

În raport cu obiectul şi conţinutul reglementării, legea face parte din categoria legilor organice.
	VICEPREȘEDINTE
Ion Călin
	PREȘEDINTE

Cătălin DRULĂ

	SECRETAR

Simona BUCURA OPRESCU

	SECRETAR

Pavel POPESCU

	Şef serviciu,Sofia Chelaru           

Consilier parlamentar, Elena Hrincescu

	Consilier parlamentar,  Mihaela Astafei 


Anexa nr.1
AMENDAMENTE ADMISE 
la Legea privind aprobarea Ordonanţei de urgenţă a Guvernului nr.33/2017 pentru modificarea şi completarea art.11 din Ordonanţa de urgenţă a Guvernului nr.22/2009 privind înfiinţarea Autorităţii Naţionale pentru Administrare şi Reglementare în Comunicaţii 

PLx nr.183/2017/2018
	Nr. crt.

	Text Ordonanța de Urgență a Guvernului nr. 33/2017 
	Text Lege de adoptare a Ordonanței de Urgență a Guvernului nr. 33/2017
	Amendamente 
	Motivarea amendamentelor propuse

	1.
	Titlul legii

LEGE

privind aprobarea Ordonanței de Urgență a Guvernului nr. 33/2017 pentru modificarea și completarea art.11 din Ordonanţa de Urgență a Guvernului nr. 22/2009 privind înființarea Autorității Naționale pentru Administrare și Reglementare în Comunicații
	Titlul legii

LEGE

privind aprobarea Ordonanței de Urgență a Guvernului nr. 33/2017 pentru modificarea și completarea art.11 din Ordonanţa de Urgență a Guvernului nr. 22/2009 privind înființarea Autorității Naționale pentru Administrare și Reglementare în Comunicații


	Nemodificat


	

	2.
	Articol unic: Se aprobă Ordonanța de urgență a Guvernului nr. 33/2017 pentru modificarea și completarea art. 11 din Ordonanţa de Urgență a Guvernului nr. 22/2009 privind înființarea Autorității Naționale pentru Administrare și Reglementare în Comunicații.
	Articol unic: Se aprobă Ordonanța de urgență a Guvernului nr. 33 din 27 aprilie 2017 pentru modificarea și completarea art. 11 din Ordonanţa de Urgență a Guvernului nr. 22/2009 privind înființarea Autorității Naționale pentru Administrare și Reglementare în Comunicații, publicată în Monitorul Oficial al României, Partea I, nr. 312 din 2 mai 2017, cu următoarele modificări și completări:


	Nemodificat


	

	3
	Titlul ordonanţei de urgenţă

Ordonanța de Urgență a Guvernului nr.33/2017 pentru modificarea și completarea art.11 din Ordonanţa de Urgență a Guvernului nr.22/2009 privind înființarea Autorității Naționale pentru Administrare și Reglementare în Comunicații
	1. Titlul ordonanţei de urgenţă se modifică și va avea următorul cuprins:

Ordonanța de Urgență pentru modificarea și completarea Ordonanţei de Urgență a Guvernului nr.22/2009 privind înființarea Autorității Naționale pentru Administrare și Reglementare în Comunicații


	Nemodificat
	

	4
	
Articol unic. – Articolul 11 din Ordonanţa de urgență a Guvernului nr.22/2009 privind înființarea Autorității Naționale pentru Administrare și Reglementare în Comunicații, publicată în Monitorul Oficial al României, Partea I, nr.174 din 19 martie 2009, aprobată prin Legea nr.113/2010, cu modificările și completările ulterioare, se modifică și se completează după cum urmează:
	2. Articolul unic se modifică și va avea următorul cuprins:


Articol unic. – Articolele 11 și 15 din Ordonanţa de urgență a Guvernului nr.22/2009 privind înființarea Autorității Naționale pentru Administrare și Reglementare în Comunicații, publicată în Monitorul Oficial al României, Partea I, nr.174 din 19 martie 2009, aprobată prin Legea nr.113/2010, cu modificările și completările ulterioare, se modifică și se completează după cum urmează:


	Nemodificat
	

	5
	1.Alineatul (1) se modifică și va avea următorul cuprins:


Art. 11 – (1) Conducerea ANCOM este asigurată de un președinte și 2 vicepreședinți, numiți pe baza propunerii Guvernului de către cele două camere ale Parlamentului, reunite în ședință comună, cu votul majorității deputaților și senatorilor prezenți.


	3. La articolul unic, punctul 1 se modifică și va avea următorul cuprins:

1.La articolul 11, alineatul (1) se modifică și va avea următorul cuprins:


Art. 11 – (1) Conducerea ANCOM este asigurată de un președinte și 2 vicepreședinți, numiți de către cele două Camere ale Parlamentului, reunite în ședință comună, cu votul majorității deputaților și senatorilor prezenți.

	3. La articolul unic, punctul 1 se modifică și va avea următorul cuprins:

1.La articolul 11, alineatul (1) se modifică și va avea următorul cuprins:


Art. 11 – (1) Conducerea ANCOM este asigurată de un președinte și 2 vicepreședinți, numiți de către cele două Camere ale Parlamentului, reunite în ședință comună, cu votul majorității deputaților și senatorilor .


	

	6
	2.După alineatul (1) se introduce un nou alineat, alineatul (11), cu următorul cuprins:

(11) Propunerile nominalizează candidații pentru funcțiile prevăzute la alin.(1) și se înaintează birourilor permanente ale celor două Camere ale Parlamentului, în termen de 30 de zile de la data vacantării funcțiilor.


	4.La articolul unic, punctul 2 se modifică și va avea următorul cuprins:

2. La articolul 11, după alineatul (1), se introduc patru noi alineate, alin.(11) - (14), cu următorul cuprins:

(11) Numirea președintelui și a celor 2 vicepreședinți ai ANCOM, cu nominalizarea funcțiilor, se face la propunerea comună a Comisiei pentru tehnologia informației și comunicațiilor a Camerei Deputaților și a Comisiei economice, industrii și servicii a Senatului.
(12) Comisiile reunite prevăzute la alin.(11) vor efectua selecția propunerilor dintr-o listă care conține un număr mai mare de candidați decât numărul celor care urmează a fi numiți, pe baza criteriilor prevăzute la alin.(3) și (4).
(13) Persoanele care îndeplinesc criteriile prevăzute în prezenta lege pentru funcțiile de președinte și vicepreședinte, își pot depune candidaturile la unul dintre secretariatele comisiilor prevăzute la alin.(11).
(14) Propunerile de candidați pentru funcțiile prevăzute la alin.(l) se înaintează Birourilor permanente ale celor două Camere ale Parlamentului, în termen de 30 de zile de la data vacantării funcțiilor.


	4. La articolul unic, punctul 2 se modifică și va avea următorul cuprins:

2. La articolul 11, după alineatul (1), se introduc patru noi alineate, alin.(11) - (14), cu următorul cuprins:

(11) - Nemodificat
(12) Comisiile reunite prevăzute la alin.(11) vor efectua selecția propunerilor dintr-o listă care conține unul sau mai mulți candidați, pe baza criteriilor prevăzute la alin.(3) și (4).

(13) - Nemodificat
(14) - Nemodificat

	

	7
	
	5.
La articolul unic, după punctul 2 se introduc șase noi puncte, pct.3-8, cu următorul cuprins:

3.
La articolul 11, alineatul (2) se modifică și va avea următorul cuprins:

(2) Salariul președintelui A.N.C.O.M. se stabile§te la nivelul a cinci salarii medii la nivelul instituției aferente lunii ianuarie a fiecărui an, iar salariul vicepreședinților A.N.C.O.M. se stabilește la nivelul a patru salarii medii la nivelul instituției aferente lunii ianuarie a fiecărui an.

4.
La articolul 11, după alineatul (2) se introduce un nou alineat, alin.(21), cu următorul cuprins:

(21) Funcțiile de președinte și vicepreședinte AN.C.O.M. sunt funcții de demnitate publică asimilate funcției de ministru, respectiv secretar de stat, cu drept de cabinet al demnitarului.

5.
La articolul 11 alineatul (5), după litera f) se introduce o nouă literă, lit.g), cu următorul cuprins:
g) prin demitere, în cazul în care nu mai îndeplinesc condițiile prevăzute la alin.(3) si (4), în condițiile alin.(8), sau în situații excepționale, atunci când, prin acțiunile lor, au afectat în mod grav independența funcțională a autorității față de entitățile prevăzute la art. 18 alin.(5) sau capacitatea administrativă a autorității de a-și îndeplini atribuțiile conferite de lege.

6.
La articolul 11, după alineatul (5), se introduc trei noi alineate, alin.(51)-(53), cu următorul cuprins:

(51) Demiterea din funcție se face de Camera Deputaților și de Senat, în ședință comună, cu votul majorității deputaților și senatorilor prezenți, pe baza unui raport comun al comisiilor prevăzute la art. 15 alin.(l). Raportul se publică pe paginile de internet ale Camerei Deputaților și Senatului și se comunică persoanei demise.

(52) Respingerea raportului anual al A.N.C.O.M. duce la demiterea conducerii A.N.C.O.M.

(53) Vicepreședinții A.N.C.O.M. pot fi demiși, la propunerea motivată a președintelui A.N.C.O.M., de către cele două Camere ale Parlamentului, reunite în ședință comună, cu votul majorității deputaților și senatorilor prezenți.

7.
La articolul 11, după alineatul (9), se introduce un nou alineat, alin.(10), cu următorul cuprins:

,,(10) In situația vacantării funcției de președinte, atribuțiile președintelui A.N.C.O.M. sunt exercitate de către persoana care ocupă cea mai înaltă funcție de conducere în instituție. In situația în care cele două sau mai multe persoane ocupă funcții egale, atribuțiile se exercită de către cel care are cea mai mare vechime în funcția respectivă, iar în caz de vechime egală, de cel care are cea mai mare vechime în instituție.

8.
La articolul 15, alineatul (4) se modifică și va avea următorul cuprins:

„(4) Raportul Comisiei pentru tehnologia informației și comunicațiilor din cadrul Camerei Deputaților și al Comisiei economice, industrii și servicii din cadrul Senatului asupra raportului anual de activitate se supune dezbaterii și adoptării în plenul Parlamentului, în prezența președintelui și a vicepreședinților A.N.C.O.M.


	Nemodificat

Nemodificat

Nemodificat

Nemodificat

5.Nemodificat
g) prin demitere, în cazul în care nu mai îndeplinesc condițiile prevăzute la alin.(3) si (4), în condițiile alin.(8), sau în situații excepționale, atunci când, prin acțiunile lor, au afectat în mod grav independența funcțională a autorității față de entitățile prevăzute la art. 18 alin.(5).

6.
La articolul 11, după alineatul (5), se introduce un nou alineat, alin.(51), cu următorul cuprins:

(51) Demiterea din funcție se face de Camera Deputaților și de Senat, în ședință comună, cu votul majorității deputaților și senatorilor, pe baza unui raport comun al comisiilor prevăzute la art. 15 alin.(l). Raportul se publică pe paginile de internet ale Camerei Deputaților și Senatului și se comunică persoanei demise.

Se elimină.
Se elimină.
Nemodificat

Nemodificat


	


Anexa nr.2

AMENDAMENTE RESPINSE

la Legea privind aprobarea Ordonanţei de urgenţă a Guvernului nr.33/2017 pentru modificarea şi completarea art.11 din Ordonanţa de urgenţă a Guvernului nr.22/2009 privind înfiinţarea Autorităţii Naţionale pentru Administrare şi Reglementare în Comunicaţii 

PLx nr.183/2017/2018
	Nr. crt.

	Text Ordonanța de Urgență a Guvernului nr. 33/2017 
	Text Lege de adoptare a Ordonanței de Urgență a Guvernului nr. 33/2017
	Amendamente 
	Motivarea amendamentelor propuse

	1
	1.Alineatul (1) se modifică și va avea următorul cuprins:


Art. 11 – (1) Conducerea ANCOM este asigurată de un președinte și 2 vicepreședinți, numiți pe baza propunerii Guvernului de către cele două camere ale Parlamentului, reunite în ședință comună, cu votul majorității deputaților și senatorilor prezenți.


	3. La articolul unic, punctul 1 se modifică și va avea următorul cuprins:

1.La articolul 11, alineatul (1) se modifică și va avea următorul cuprins:


Art. 11 – (1) Conducerea ANCOM este asigurată de un președinte și 2 vicepreședinți, numiți de către cele două Camere ale Parlamentului, reunite în ședință comună, cu votul majorității deputaților și senatorilor prezenți.

	3. La articolul unic, punctul 1 se abrogă.
Autor: deputat Cristian Seidler  - Grup parlamentar USR
	Eliminarea întregii puteri executive (atât Guvernul, cât şi Preşedintele României) din cadrul procedurii de numire a conducerii ANCOM, determină un dezechilibru între puterile statului în ceea ce priveşte atribuţiile legate de propunerea, numirea şi controlul care vizează o autoritate administrativă autonomă precum ANCOM. Doar repartizarea echitabilă a acestor atribuţii între puterile legislativă şi executivă şi, în cadrul acesteia din urmă, între Preşedintele României şi Guvern, poate asigura independenţa operaţională a ANCOM. În acest sens este relevant faptul că, aşa cum se reţine şi în considerentul 47 al deciziei Curţii Constituţionale nr.64/2018, atribuţia Preşedintelui României de a numi în funcţie preşedintele ANCOM a fost reglementată ca urmare a scrisorii de punere în întârziere din data de 29 ianuarie 2009 (Cauza nr. 2008/2.366). În această scrisoare Comisia Europeană a atras atenţia asupra faptului că au fost încălcate prevederile Directivei 2002/21/CE privind un cadru de reglementare comun pentru reţelele şi serviciile de comunicaţii electronice, în ceea ce priveşte obligaţia de garantare a independenţei autorităţii naţionale de reglementare în domeniul comunicaţiilor prin faptul că numirea şi demiterea conducerii ANCOM reveneau în exclusivitate prim-ministrului.

De altfel, cu privire la asigurarea independenţei autorităţilor naţionale de reglementare pentru reţelele şi serviciile de comunicaţii electronice, Directiva 2009/140/CE de modificare a Directivei 2002/21/CE statuează faptul că independenţa autorităţilor naţionale de reglementare ar trebui întărită pentru a asigura o aplicare mai eficientă a cadrului de reglementare şi pentru a spori autoritatea şi gradul de previzibilitate al deciziilor acestora. În acest scop, în dreptul intern trebuie prevăzute dispoziţii exprese care să protejeze astfel de autorităţi naţionale de reglementare de intervenţii externe sau de presiuni politice de natură să pună în pericol evaluarea independentă a chestiunilor înaintate acestora. 

	2.
	
	4.La articolul unic, punctul 2 se modifică și va avea următorul cuprins:

2. La articolul 11, după alineatul (1), se introduc patru noi alineate, alin.(11) - (14), cu următorul cuprins:

(11) Numirea președintelui și a celor 2 vicepreședinți ai ANCOM, cu nominalizarea funcțiilor, se face la propunerea comună a Comisiei pentru tehnologia informației și comunicațiilor a Camerei Deputaților și a Comisiei economice, industrii și servicii a Senatului.
(12) Comisiile reunite prevăzute la alin.(11) vor efectua selecția propunerilor dintr-o listă care conține un număr mai mare de candidați decât numărul celor care urmează a fi numiți, pe baza criteriilor prevăzute la alin.(3) și (4).
(13) Persoanele care îndeplinesc criteriile prevăzute în prezenta lege pentru funcțiile de președinte și vicepreședinte, își pot depune candidaturile la unul dintre secretariatele comisiilor prevăzute la alin.(11).
(14) Propunerile de candidați pentru funcțiile prevăzute la alin.(l) se înaintează Birourilor permanente ale celor două Camere ale Parlamentului, în termen de 30 de zile de la data vacantării funcțiilor.


	4. La articolul unic, punctul 2 se abrogă.

Autor: deputat Cristian Seidler  - Grup parlamentar USR

